กินยาคุมมาเป็นระยะเวลา2-3ปีแล้วค่ะแล้วเดือนที่แล้วหยุดกินยาคุมเดือนนี้ปกติ ปจด จะมาวันที่3-4แต่นี่ผ่านมา1สัปดาห์แล้ว ปจด ยังไม่ มาเลยค่ะแต่มีอาการปกขาวคล้าย ปจด จะมา แต่ก็ไม่มาเลยซื้อที่ตรวจมาแต่ผลออกมาเป็นขีดเดียวค่ะแสดงว่ายังไงค่ะ
สวัสดีครับ หากผลการตั้งครรภ์เป็นลบแต่ประจำเดือนยังขาดหายแสดงว่ามีความผิดปกติในระดับฮอร์โมนเพศหญิงทำให้การตกไข่หรือการหลุดลอกของเนื้อเยื่อมดลูกแปรปรวนครับซึ่งเกิดได้จากหลายสาเหตุดังนี้ครับ1.น้ำหนักลดอดอาหาร2.โรคถุงน้ำหลายในรังไข่ทำให้การตกไข่ผิดปกติ3.โรคทางกายอื่นๆเช่นภาวะธัยรอยด์ต่ำ4.ต่อมใต้สมองที่ผลิตฮอร์โมนมีปัญหา5.ความเครียดเนื่องจากยังไม่มีประจำเดือนมาในกรณีนี้ขอแนะนำให้พบแพทย์ผู้เชี่ยวชาญด้านนรีเวชเพื่อทำการตรวจวินิจฉัยและรักษาต่อไปดีกว่าครับเพราะแต่ละโรคนั้นมีวิธีรักษาที่แตกต่างกันครับ